Zmajevi iz davnine nevjerojatna su stvorenja.
Bizarni su,
predivni
i malo znamo o njima.
Te su mi misli prolazile kroz glavu
listajući stranice moje prve knjige o dinosaurima.
Imao sam pet godina
i tada sam odlučio
da ću bit paleontolog.
Paleontologija mi je omogućila da spojim svoju ljubav prema životinjama
i želju za putovanjem u zabačene kutke svijeta.
I sada, nekoliko godina poslije, vodio sam nekoliko ekspedicija
u krajnje zabačeni dio planete, Saharu.
Radio sam u Sahari jer sam bio u potrazi
za novim ostacima bizarnog, divovskog dinosaura predatora
Spinosaurusa.
Kosti te životinje ronađene su
u egipatskoj pustinji
i prije otprilike 100 godina opisao ih je njemački paleontolog.
Nažalost, sve njegove kosti Spinosaurusa uništene su u Drugom svjetskom ratu.
Ostalo je tek nekoliko njegovih crteža i bilješke.
Iz tih crteža
znamo da je taj stvor živio prije otprilike 100 milijuna godina,
bio je velik,
imao je visoke kralješke na leđima u obliku veličanstvenog jedra
i dugačku, tanku čeljust, pomalo nalik na krokodila,
s klinastim zubima
koje je vjerojatno koristio za lov skliskog plijena poput ribe.
I to je bilo otprilike sve što smo znali
o toj životinji sljedećih 100 godina.
Terenski rad odveo me na granicu između Maroka i Alžira,
na mjesto pod imenom Kem Kem.
Nije tu lako raditi.
Morate se boriti s pješčanim olujama, zmijama i škorpionima,
vrlo je teško tamo pronaći dobre fosile.
Ali naš se težak rad isplatio.
Pronašli smo puno nevjerojatnih primjeraka.
Ovo je najdulja kost dinosaura
kad nađena u tom dijelu Sahare.
Našli smo ostatke divovskih dinosaura predatora,
srednje-velikih dinsosaura predatora
i sedam ili osam različitih vrsta grabežljivaca nalik krokodilima.
Ti su se fosili nataložili u riječnom sustavu.
Riječni sustav bio je stanište i divovskog Coelicantha veličine auta,
čudovišnom pilanu,
a nebo iznad riječnog sustava bilo je napučeno pterosaurima,
letećim gmazovima.
Bilo je to poprilično opasno mjesto,
nije to baš mjesto koje biste htjeli posjetiti da imate vremenski stroj.
Nalazili smo te nevjerojatne životinjske fosile
koji su živjeli u vrijeme Spinosaurusaa,
ali sam Spinosaurus činio se nedostižan.
Nalazili smo samo komadiće
i nadao sam se da ćemo u jednom trenutku naći djelomičan kostur.
Konačno, nedavno,
uspjeli smo pronaći nalazište
gdje je lokalni lovac na fosile pronašao kosti Spinosaurusa.
Vratili smo se na nalazište i sakupili još kostiju.
I tako smo nakon 100 godina konačno dobili još jedan djelomičan kostur
tog bizarnog stvorenja.
Mogli smo ga i rekonstruirati.
Sada znamo da je Spinosaurus imao glavu
pomalo nalik krokodilu,
znatno drugačiju od ostalih dinosaura predatora,
znatno drukčiju od Tiranosaura.
Vrlo zanimljive informacije smo dobili od ostatka kostura.
Imao je dugačku kralježnicu
s kralješcima koji su oblikovali ogromno jedro.
Našli smo kosti nogu, lubanje,
stopala u obliku vesla, široka stopala --
također vrlo neobična, nijedan drugi dinosaur nema takva stopala.
Smatramo da ih je koristio za hodanje po mekanom mulju
ili možda za veslanje po vodi.
Proučili smo i mikrostrukturu kostiju,
unutrašnju strukturu kostiju Spinosaurusa
i ispada da su vrlo guste i kompaktne.
To je također karakteristika životinja koje provode mnogo vremena u vodi.
Potrebne su za kontrolu plovnosti po vodi.
Napravili smo CT-snimak svih kostiju i izgradili digitalni kostur Spinosaurusa.
Kada smo promotrili digitalni kostur,
shvatili smo da je to bio dinosaur kao nijedan drugi.
Veći je od Tiranosaura
i glava mu je prilagođena jedenju ribe,
a cijeli je kostur prilagođen životu u vodi:
guste kosti, stopala u obliku vesla, i kraći stražnji udovi,
što je karakteristika životinja
koje provode mnogo vremena u vodi.
Dodali smo meso našem Spinosaurusu i
promatrajući našeg Spinosura s dodatcima mišića te obloženog kožom,
shvaćamo da se radi o vodenom čudovištu,
dinosauru predatoru, većem od Tiranosaura,
vladaru drevnih vodenih divova
koji se hranio vodenim životinjima koje sam vam pokazao ranije.
I to je ono što ovo čini nevjerojatnim otkrićem.
To je dinosaur kao niti jedan drugi.
Ljudi su mi rekli: "Ovo je otkriće koje se događa jednom u životu.
Nema više puno toga za otkriti na ovom svijetu."
Uopće se ne slažem s time.
Mislim da je Sahara još uvijek prepuna blaga
i kada mi ljudi kažu da nema preostalih mjesta za istraživanje,
citiram poznatog lovca na dinosaure Roya Chapmana Andrewsa
koji je rekao: "Pustolovine uvijek čekaju iza ugla,
a svijet je prepun uglova."
To je vrijedilo prije mnogo desteljeća
kada je Roy Chapman Andrews napisao te retke.
A vrijedi i danas.
Hvala.
(Pljesak)